### Κώστα Βίρβου, «Κοιμήσου αγγελούδι μου» Κοιμήσου αγγελούδι μου, παιδί μου νάνι-νάνι να μεγαλώσεις γρήγορα σαν τ' αψηλό πλατάνι. Να γίνεις άντρας στο κορμί και στο μυαλό και να 'σαι πάντα μες τον δρόμο τον καλό. Κοιμήσου αγγελούδι μου, γλυκά με το τραγούδι μου. Κοιμήσου περιστέρι μου, να γίνεις σαν ατσάλι, να γίνει κι η καρδούλα σου σαν του Χριστού μεγάλη. Για να μην πεις μες στη ζωή σου «δεν μπορώ», κι αν πρέπει ακόμα να σηκώσεις και σταυρό. Κοιμήσου αγγελούδι μου, γλυκά με το τραγούδι μου. [πηγή: Του νεκρού αδελφού, 1962, μουσική: Μίκης Θεοδωράκης, ερμηνεία: Γιώτα Λύδια]